武田信光

武田信光（，）是日本平安時代末期至鎌倉時代初期武將，甲斐源氏第5代家督，武田氏第2代家督。新羅三郎義光之曾孫、武田氏初代家督武田信義第五子。官至伊豆守、甲斐國及安芸國守護。甲斐國八代郡石和莊石和館興建者，被稱為石和五郎《大日本史》卷之一百八十八　列傳第一百十五：「武田信光，幼名光壽丸，生于甲斐石和，因稱石和五郎。【義光流系圖。○東鑑作伊澤，訓讀通。】」。 

他展示自己在馬上射箭技術的才華，並與堂兄弟、和四人一起命名為弓馬四天王《大日本史》卷之一百八十八　列傳第一百十五：「練習弓馬，通習笠懸、犬追物、流鏑馬儀，世稱信光及小笠原長清、海野幸氏、望月重隆，曰弓馬四天王。」。

 生涯 
治承4年（1180年），響應以仁王對平家的討伐令，與父親武田信義在石和一帶集結甲斐源氏與源賴朝一同起兵。與駿河國平氏一方的駿河國目代橘遠茂大戰。因山路狹隘，事出不意，進退甚艱。武田信光率領加藤景廉等，身先士卒奮戰，遂大破敵軍。俘虜橘遠茂，殺長田入道父子《大日本史》卷之一百八十八　列傳第一百十五：「源賴朝之起兵也，從父赴駿河。至鉢田，遇橘遠茂等率兵將襲斐。山路狹隘，事出不意，進退甚艱。信光率加藤景廉等，先眾奮戰，遂破之。虜遠茂，殺長田某父子。【東鑑。】」。

壽永三年（1184年），屬源範賴軍征討木曾義仲，其後又攻擊平氏於一谷。武田信光為源賴朝所特別寵信，時常侍奉左右。三位兄長皆因為其罪失去封邑，惟有武田信光能承襲武田氏之封地，為駿河方上地頭職。源賴家繼立，僧全成反叛奔於駿河。武田信光捕捉他送去鎌倉。建保年間，和田義盛作亂，武田信光在和田合戰中獲得軍功，因而增加釆邑。承久之亂中，武田信光與諸將統率士兵五萬，出東山道進犯京師。臨出發前，家人皆諫說：「今日適值十死一生日。請延期。」武田信光不聽說：「十死一生，多出少歸之謂也。臨軍忘家，武夫之常。何忌諱之為。」乃勵眾而行。比至市原，上皇遣信使三次，敕諭信光及小笠原長清歸順。武田信光與小笠原長清議斬使者二人，放還一人以向上皇通報。既而官軍守尾張川，武田信光召其子武田信政謂：「在軍父子尚不相顧，況親族乎。汝宜潛濟大井戶，先登立功。勿使族人知。」武田信政先使善泅者測其深淺，標示可渡河之處，乃率兵前進。官軍發矢如雨，連殪數人。武田信政不撓，濟川奮戰。武田信光望見嘉許，大呼獎勵。武田信政益進，與兄信忠、弟信長、信隆等，登陸擊走官軍。大井戶既潰，東軍麏至，官軍不能支，逃還京師。武田信光等進兵與安達景盛一同攻打供御瀨，遂攻陷京師。以軍功補任安藝守護。1239年、武田信光出家兼將家督之位讓給武田信政，更名光蓮，世稱伊豆入道。練習弓馬，通習笠懸、犬追物、流鏑馬儀，當世稱信光及小笠原長清、海野幸氏、望月重隆，為弓馬四天王《大日本史》卷之一百八十八　列傳第一百十五：「壽永三年，屬源範賴討義仲，【源平盛衰記。】後擊平氏於一谷。【八坂本平家物語。】信光為賴朝所寵異，常侍左右。三兄皆以罪失邑，惟信光承武田氏之宗，【義光流系圖。】為駿河方上地頭職。賴家立，僧全成叛奔于駿河。信光捕送鎌倉。建保中，和田義盛作亂，信光與戰有功，因加釆邑。承久之役，與諸將帥兵五萬，出東山道犯京師。臨發，家人皆諫曰：「今日適值十死一生日。請延期。」信光不聽曰：「十死一生，多出少歸之謂也。臨軍忘家，武夫之常。何忌諱之為。」乃勵眾而行。比至市原，上皇使三至，敕諭信光及小笠原長清，以歸順。信光與長清議斬使者二人，放還一人曰：「汝還報之。」既而官軍守尾張川，信光召子信政謂曰：「在軍父子尚不相顧，況親族乎。汝宜潛濟大井戶，先登立功。勿使族人知。」信政先使善泅者測其深淺，標津渡之處，乃率兵而進。官軍發矢如雨，連殪數人。信政不撓，濟川奮戰。信光望見壯之，大呼獎勵。信政益進，與兄信忠、弟信長、信隆等，登陸擊走官軍。大井戶既潰，東軍麏至，官軍不能支，逃還京師。信光等進與安達景盛俱攻供御瀨，遂陷京師。【東鑑、承久記。】以功補安藝守護。【尊卑分脈、義光流系圖。】信光祝髮，更名光蓮，世稱伊豆入道。【東鑑。】練習弓馬，通習笠懸、犬追物、流鏑馬儀，世稱信光及小笠原長清、海野幸氏、望月重隆，曰弓馬四天王。」。

仁治2年（1241年），武田信光與上野國三原莊爭地界而不決，到鎌倉投訴，最後以武田信光敗訴。當時有流言：「信光竊圖北條泰時。」武田信光恐懼，乃立誓書以示並無異志《大日本史》卷之一百八十八　列傳第一百十五：「後與幸氏爭地界不決，訴之鎌倉，以信光為曲。時有流言：「信光竊圖北條泰時。」信光恐懼，乃誓書不無異志。【東鑑。】」。同年12月27日，武田信光與他的次子惡三郎武田信忠斷絶父子關係《大日本史》卷之一百八十八　列傳第一百十五：「信忠世稱惡三郎，【尊卑分脈。】……後忤父旨，信光怒告幕府，欲一斷父子之恩。泰時開諭，信光不聽。一日，信光在泰時座，信忠伺使來訴曰：「信忠孝養匪懈，今何得罪？如建保、承久之役，代父蹈死地，此明公所素知。藉使父不慈而罪之，明公何不少為我地也？」泰時懇請，信光遂不肯，顧謂信忠曰：「汝言不妄，我豈忘之。然汝性行悖戾，我今因義斷恩，汝當自省。」信忠涕泣而去。【東鑑。】」。

寳治二年（1248年），武田信光逝世，是年八十七歲。信光曾教授北條時賴射術，情好款密。至是，北條時賴為建寺于甲斐市川莊《大日本史》卷之一百八十八　列傳第一百十五：「寳治二年，卒，年八十七。信光嘗授射於北條時賴，情好款密。至是，時賴為建寺于甲斐市川莊。【義光流系圖。】」。

 參考資料 

Category:甲斐武田氏
Category:甲斐國出身人物
Category:鎌倉幕府御家人
Category:平安時代武士